Document ID: /fineweb-2-swissfilter-quality_10-filterrobots/filtered/01778.jsonl.gz/49

Zdroj: Too Good To Go
Drahé Švajčiarsko, vzdychne si nejeden z vás. Tak poďme šetriť a pritom zachraňovať planétu. Projekt "Too Good To Go" ponúka presne toto.
Projekt má aktuálne vo Švajčiarsku 956 partnerov, čiže pekární, supermarketov, reštaurácií a iných prevádzok, kde je obchodným produktom jedlo alebo potraviny. Tieto zariadenia majú často nadprodukciu, ktorej sa nedá vyhnúť, a ktorá končí v odpade.
Služba Too Good To Go prináša on-line prepojenie medzi zákazníkom a prevádzkou, kde k týmto stratám prichádza. Zákazník si môže v mobilnej aplikácii prezerať výhodné ponuky a nakupovať.
Tu je víťazom každý. Zákazník nakupuje veľmi výhodne a spolu s prevádzkou chránia životné prostredie. Každá prevádzka šetrí tiež, pretože síce predáva produkt pod cenu, ale ide o produkt, ktorý by skončil v koši. Samozrejme ide aj o reklamu, keďže zákazník nemusel danú prevádzku vôbec poznať.
Prečítajte si aj: Výhodné cestovanie po Švajčiarsku s Tageskarte
Zákazník môže mať aj dobrý pocit z toho, že podporuje lokálne prevádzky, čo samozrejme v konečnom dôsledku pozitívne ovplyvňuje aj jeho región.
Ako prevádzky tak aj zákazníci sa môžu registrovať na webovej stránke projektu www.toogoodtogo.ch Je veľmi praktické si do mobilného telefónu stiahnuť aj aplikáciu, ktorá určuje vašu polohu a zároveň vám poskytuje ponuky vo vašom aktuálnom okolí.
Prajeme vám dobrú chuť a výhodné nákupy s pocitom, že aspoň trochu prispievate k záchrane našej planéty.
Zdroj: www.toogoodtogo.ch
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.